**KNIPLEKURS, helgen 11. og 12. juni 2022**

**Online-kurs, på zoom. PÅMELDINGSFRIST: 25. mai 2022**

Pandemien fortsetter å stikke kjepper i hjulene for oss i studieutvalget. Vi fikk omsider et tilbud fra en folkehøyskole, helt i siste liten, men på grunn av et misforhold mellom påmeldingsfristen til kursene og avbestillingsfristen til folkehøyskolen risikerte vi å bli sittende med et beløp i titusen-kroners-klassen i avbestillingskostnader. Vi valgte derfor å legge også denne helgen til et online-arrangement, dvs kurs på zoom. Vi valgte den minst risikable løsningen: Dersom vi må svi av store beløp i foreningens regi vil vi mye heller subsidiere kurs enn betale avbestillingsgebyrer. Vi håper på forståelse for avgjørelsen.

**Agenda for kurshelgen:**

**Kurs lørdag 11. og søndag 12. juni:**

9.30 – 12.00 Kurs/kafé

Ca 12.00 – 12.30 Lunch (avtales i hvert kurs)

12.30 – 16.00 Kurs/kafé

**Kafé lørdag 11. og søndag 12. juni**

12.00 – 14.00 Kniplekafé

Beregnet undervisningstid: ca 12 timer. ***Mindre endringer/tilpasninger kan/vil forekomme***

 **1) NYBEGYNNER og/eller LITT ØVET.**

**Om kurset:** Nybegynnere skal lære grunnslagene i knipling. (Nivå 1) Forkunnskaper: Ingen. Kurset passer for de som ikke har kniplet før, og for de som ønsker en oppfriskning. Lærer kontakter hver elev på forhånd og avtaler angående mønstre, tråd og utstyr. **Lærer:** **Inger Therese L. Lillegaard. Min/max deltakere: 2/5**

**2) SMYKKER 1.**

**Om kurset:** Kurset passer for dem som har kniplet en tid og er sikker på grunnslagene (Nivå 2). Mønstre er tilgjengelig for ulike brosjer og øredobber. Elevene vil bli kontaktet i forkant av kurset angående mønstre. På dette kurset blir det bruk for både farger og perler**.**

**Lærer: Eva Andresen. Min/max deltakere: 4/8**

**3) TORCHON-KNIPLING**

**Om kurset:**  Kurset passer for dem som har kniplet en tid og er sikker på grunnslagene (Nivå 2). Vi knipler torchon og har funnet frem mønstre med litt gøyale løsninger. **Lærer: Eldbjørg Bredeli.** **Min/Max deltakere: 4/6, muligvis max 8**

**4) UVANLIGE BUNNER 1.**

**Om kurset:** Kurset passer for dem som er sikre i grunnslagene, er gode på å lese arbeidstegninger og har kniplet en del år (Nivå 3/nivå 4). Det undervises i bunner som man ikke så ofte arbeider med, som f eks Binche, Mechlin, eller Duchesse. **Lærer: Elisabeth Bjørklund Bøhler. Min/max deltakere: 4/10**

**5) KNIPLEKAFÉ:** arrangeres for de som vil møtes uten å gå kurs. Pris dekker Knipleforeningens utgifter i forbindelse med zoom-abonnement pluss porto til utsendelser av evt papirer**.**

**Min/max deltakere: 3/10**

**Pris for online-kursene:** (Kjøp av mønstre og evt annet utstyr kommer i tillegg):

**Kurspris:** medlemmer/ikke-medlemmer: 1.300,-/1.600,- Mønsterpakke til de videregående kursene: ca kr 250,- til 400,- avhengig av kurs.

**Nybegynner som går første kurs hos Knipleforeningen i Norge**: 1.000,- (gjelder både medlemmer og ikke-medlemmer). Mønsterpakke nybegynnerkurs: kr 250,- + Trådpakke kr 200,-

**Kniplekafé:** kr 100,- pr dag. Beløpet dekker andel av proff zoom-abonnement og andre administrative utgifter, dog ikke utgifter til kjøp av evt mønstre og porto for utsendelse av dette til de enkelte.

**Påmelding:** Send utfylt skjema til: **kurs@knipling.no**eller pr post til:

 Elisabeth Bjørklund Bøhler, Frydenbergveien 55, 1415 Oppegård, tlf 90 62 58 43.

Vel møtt til kurshelg!

Hilsen oss i studieutvalget.

*Kursene arrangeres med støtte fra Studieforbundet Kultur og Tradisjon*